GODIŠNJI PROGRAM STRUČNOG USAVRŠAVANJA ZA STEČAJNE UPRAVITELJE ZA 2025.

| R.br. | TEMA | CILJ | CILJANA SKUPINA | MJESTO ODRŽAVANJA | DATUM | POČETAK | TRAJANJE | BROJ POLAZNIKA | VODITELJ | VODITELJ |
| --- | --- | --- | --- | --- | --- | --- | --- | --- | --- | --- |
| 1. | Forenzično računovodstvo i manipulacija financijskim izvještajima | Cilj radionice je interpretirati i razumjeti informacije koje pružaju pojedini financijski izvještaji kako bi stečajni upravitelji stekli kompetencije za otkrivanje područja u kojima su financijski izvještaji podložni manipulacijama.  | Svi stečajni upravitelji | Zagreb | Siječanj | 11:00 | 6 sati | 10 |   |   |
| 2.  | Obračun troškova unovčenja | Cilj radionice je kroz primjere iz prakse ojačati kompetencije polaznika u odnosu na obračun troškova utvrđivanja predmeta razlučnoga prava i troškova njegovog unovčenja, upoznati s vrstama troškova kod utvrđivanja predmeta razlučnoga prava te kod njegovog unovčenja, načinima obračuna troškova i rokovima za predaju obračuna sudu.   | Svi stečajni upravitelji | Osijek | Siječanj | 11:00 | 6 sati | 10 |   |   |
| 3. | Pobijanje pravnih radnji stečajnog dužnika  | Cilj radionice je stjecanje posebnih znanja o razlozima pobijanja pravnih radnji stečajnog dužnika i učincima pobijanja te kroz praktične primjere steći kompetencije za njihovu primjenu. | Svi stečajni upravitelji  | Osijek | Siječanj | 11:00 | 6 sati | 10 |   |   |
| 4. | Metode i načini unovčenja pokretne i nepokretne imovine stečajne mase | Cilj radionice je proširiti znanje o vrstama pokretne i nepokretne imovine stečajne mase koje se javljaju u praksi, te metodama i načinima njihovog unovčenja. | Svi stečajni upravitelji | Zagreb | Siječanj | 11:00 | 6 sati | 10 |   |   |
| 5. | Predstečajni postupak | Cilj radionice je kroz praktične primjere stjecanje znanja o ulozi stečajnog upravitelja/povjerenika u predstečajnom postupku, razlozima za pokretanje predstečajnog postupka i njegovim ciljevima, prijedlogu za otvaranje i otvaranju predstečajnog postupka, pravnim posljedicama otvaranja predstečajnog postupka, te razlozima za obustavu predstečajnog postupka. | Svi stečajni upravitelji | Zagreb | Siječanj | 11:00 | 6 sati | 10 |   |   |
| 6. | Poreznopravni tretman stečajnog dužnika nakon otvaranja stečajnog postupka | Cilj radionice je stručno osposobljavanje i usavršavanje kroz teorijsku i praktičnu obradu poreznopravnih propisa koji se primjenjuju na stečajnog dužnika nakon otvaranja stečajnog postupka, s posebnim osvrtom na poreznopravni tretman stečajne mase. | Svi stečajni upravitelji | Zagreb | Siječanj | 11:00 | 6 sati | 10 |   |   |
| 7. | Naplata potraživanja stečajnog dužnika | Cilj radionice je upoznati polaznike s pravima i dužnostima stečajnog upravitelja u naplati potraživanja stečajnog dužnika, zastupanju dužnika u postupku prisilne naplate, dokaznim sredstvima te izvođenjem dokaznih radnji.  | Svi stečajni upravitelji | Zagreb | Siječanj | 11:00 | 6 sati | 10 |   |   |
| 8. | Instrumenti osiguranja naplate tražbina u predstečajnom postupku | Cilj radionice je proširiti znanje polaznika o instrumentima osiguranja naplate tražbine u predstečajnom postupku. | Svi stečajni upravitelji | Zagreb | Veljača | 11:00 | 6 sati | 10 |   |   |
| 9. | Unovčenje stečajne mase nakon zaključenja stečajnog postupka | Cilj radionice je kroz odredbe Stečajnog zakona i primjere iz prakse proširiti znanje polaznika o stečajnim postupcima u kojima stečajni upravitelj nastavlja s unovčenjem stečajne mase nakon zaključenja stečajnog postupka, pravnom položaju stečajne mase, dužnostima stečajnog upravitelja, pravima vjerovnika, načinu unovčenja te redoslijedu namirenja iz prikupljenih sredstava. | Svi stečajni upravitelji | Split | Veljača | 11:00 | 6 sati | 10 |   |   |
| 10. | Primjena pravila ovršnog postupka u stečaju | Cilj radionice je proširiti znanje polaznika o pravilima ovršnog postupka koja se primjenjuju na slučajeve iz Stečajnog zakona, načinu njihove primjene, pravima izlučnih vjerovnika te nadležnosti ovršnog suda.  | Svi stečajni upravitelji | Zagreb | Veljača | 11:00 | 6 sati | 10 |   |   |
| 11. | Stečajni plan, izrada plana i njegova provedba | Cilj radionice je kroz praktičnu obradu slučaja iz prakse usavršiti znanje o stečajnom planu s naglaskom na odstupanje od zakonskih odredbi o unovčenju i raspodjeli stečajne mase. | Svi stečajni upravitelji | Zagreb | Veljača | 11:00 | 6 sati | 10 |   |   |
| 12. | Računovodstveni i porezni položaj društva u stečaju  | Cilj radionice je usavršavanje znanja i vještina u vođenju računovodstva društva u stečaju i primjeni poreznih propisa na društvo u stečaju. | Svi stečajni upravitelji | Zagreb | Veljača | 11:00 | 6 sati | 10 |   |   |
| 13. | Upravljanje stresom  | Cilj radionice je omogućiti usvajanje znanja i vještina upravljanja stresom u obavljanju dužnosti stečajnog upravitelja. Kao rezultat treninga polaznici će naučiti koristiti tehnike prevencije stresa, tehnike kako ukloniti akumulirani stres te razumjeti učinke naučenih tehnika na psihofizičkoj osnovi. | Svi stečajni upravitelji | Zagreb | Veljača | 11:00 | 6 sati | 10 |   |   |
| 14. | Namirenje troškova stečajnog postupka i ostalih obveza stečajne mase | Cilj radionice je usavršavanje znanja o troškovima stečajnog postupka, redoslijedu namirenja, ostalim obvezama stečajne mase, obvezama stečajne mase nastalim radnjama stečajnog upravitelja s posebnim osvrtom na sklapanje ugovora o zakupu te tražbinama s osnove zakupnine. | Svi stečajni upravitelji | Zagreb | Veljača | 11:00 | 6 sati | 10 |   |   |
| 15. | Prijeboj u stečajnom postupku s posebnim osvrtom na nedopuštenost prijeboja | Cilj radionice je usavršavanje znanja o primjeni odredbi Stečajnog zakona koje se odnose na prijeboj tražbina stečajnih vjerovnika i stečajnog dužnika, uz primjenu općih pravila Zakona o obveznim odnosima s posebnim osvrtom na nedopuštenost prijeboja. | Svi stečajni upravitelji  | Zagreb | Ožujak | 11:00 | 6 sati | 10 |   |   |
| 16. | Radno pravo i stečajni postupak | Cilj radionice je jačanje svijesti polaznika o utjecaju otvaranja stečajnog postupka na pravni položaj radnika stečajnog dužnika, njihovim pravima iz radnog odnosa te pravima u slučaju prestanka ugovora o radu, kroz primjere upoznati polaznike o pravima radnika prema Zakonu o osiguranju radničkih potraživanja, te usavršiti znanja polaznika vezana uz otkazne rokove, zahtjev za zaštitu prava, sklapanje ugovora o radu na određeno vrijeme, te prava radnika na otpremninu i naknadu za neiskorišteni godišnji odmor.  | Svi stečajni upravitelji  | Osijek | Ožujak | 11:00 | 6 sati | 10 |   |   |
| 17. | Namirenje tražbina iz stečajne mase i ovrha na stečajnoj masi | Cilj radionice je kroz analizu primjera iz prakse stjecanje znanja o stečajnoj masi, njezinom pravnom položaju u ovrsi, ovlastima nositelja stečajne mase, procesnim pretpostavkama, stranačkoj i parničnoj sposobnosti stečajne mase i ovrsi na stečajnoj masi.  | Svi stečajni upravitelji  | Osijek | Ožujak | 11:00 | 6 sati | 10 |   |   |
| 18. | Plan restrukturiranja | Cilj radionice je jačanje svijesti polaznika o ulozi stečajnih upravitelja /povjerenika u predstečajnom postupku te kroz praktične primjere usavršavanje znanja i vještina u postupku donošenja plana restrukturiranja.  | Svi stečajni upravitelji  | Zagreb | Ožujak | 11:00 | 6 sati | 10 |   |   |
| 19. | Nagrada za rad i naknada troškova stečajnih upravitelja | Cilj radionice je usavršavanje znanja polaznika o dužnostima stečajnog upravitelja, troškovima stečajnog postupka, stvarnom trošku te ostalim obvezama, o naknadi iz Fonda za pokriće troškova stečajnog postupka, određivanju nagrade za slučaj kad je stečajni postupak otvoren i zaključen odnosno kad nema imovinu, te obračunu nagrade kod prodaje imovine na kojoj postoji razlučno pravo u ovršnom i stečajnom postupku, određivanju nagrade kod naknadne diobe, određivanju nagrade kod stečajnog plana. | Svi stečajni upravitelji | Zagreb | Ožujak | 11:00 | 6 sati | 10 |   |   |
| 20. | Pravni položaj vjerovnika u stečajnom postupku | Cilj radionice je kroz teorijske i praktične primjere stjecanje znanja o pravima stečajnih vjerovnika, izlučnih i razlučnih vjerovnika, vjerovnika stečajne mase te načinima ostvarivanja njihovih prava.  | Svi stečajni upravitelji | Zagreb | Ožujak | 11:00 | 6 sati | 10 |   |   |
| 21. | Unovčenje financijske imovine | Cilj radionice je upoznavanje polaznika s vrstama i specifičnostima financijske imovine te stjecanje znanja o procjeni o vrijednosti financijske imovine i unovčenju financijske imovine u okviru postojeće makroekonomske situacije. | Svi stečajni upravitelji | Zagreb | Ožujak | 11:00 | 6 sati | 10 |   |   |
| 22. | Porezni aspekt prodaje nekretnina u stečajnom postupku  | Cilj radionice je osposobljavanje i usavršavanje polaznika kroz teorijsku i praktičnu obradu teme oporezivanja nekretnina PDV-om i porezom na promet nekretnina te oslobađanja od plaćanja poreza. | Svi stečajni upravitelji | Zagreb | Travanj | 11:00 | 6 sati | 10 |   |   |
| 23. | Aktualnosti sudske prakse u stečajnim postupcima | Cilj radionice je kroz primjere iz prakse i odluke Visokog trgovačkog suda Republike Hrvatske upoznati polaznike s aktualnostima sudske prakse u stečajnim postupcima.  | Svi stečajni upravitelji | Zagreb | Travanj | 11:00 | 6 sati | 10 |   |   |
| 24. | Unovčenje imovine stečajnog dužnika | Cilj radionice je usavršavanje znanja polaznika o dužnostima stečajnog upravitelja, izradi izvješća o gospodarskom položaju dužnika i njegovim uzrocima, steći znanje o unovčenju stečajne mase kao i poduzimanju pravnih radnji od posebne važnosti, pravilima otuđenja poduzeća ili pogona osobama s posebnim interesom i otuđenja poduzeća ili pogona ispod vrijednosti, ali i odredbama Ovršnog zakona, Zakona o zemljišnim knjigama, Zakona o vlasništvu i drugim stvarnim pravima, Zakona o obveznim odnosima, kao i pravilima o postupanju Financijske agencije.  | Svi stečajni upravitelji | Zagreb | Travanj | 11:00 | 6 sati | 10 |   |   |
| 25. | Međunarodni stečaj odnosno Europska uredba o postupku u slučaju nesolventnosti | Cilj radionice je usavršavanje znanja i kroz praktične primjere stjecanje kompetencija u primjeni pravila o međunarodnoj nadležnosti suda Republike Hrvatske u stečajnom postupku, primjeni Uredbe (EU) 2015/848 Europskog parlamenta i Vijeća od 20. svibnja 2015. o postupku u slučaju nesolventnosti, pretpostavkama i postupku priznanja strane odluke o otvaranju stečajnog postupka, učincima priznanja strane odluke o otvaranju stečajnog postupka, otvaranju posebnog stečajnog postupka u Republici Hrvatskoj kao posljedici priznanja strane odluke o otvaranju stečajnog postupka i nepriznavanju strane odluke o otvaranju stečajnog postupka te primjeni pravila vezanih uz priznanje strane prisilne nagodbe ili stranog stečajnog plana. | Svi stečajni upravitelji  | Zagreb | Travanj | 11:00 | 6 sati | 10 |   |   |
| 26. | Diobe u stečajnom postupku | Cilj radionice je usavršavanje znanja o specifičnostima i uvjetima provedbe djelomične, završne i naknadne diobe s posebnim osvrtom na pojedine skupine vjerovnika kod diobe stečajne mase. | Svi stečajni upravitelji | Zagreb | Travanj | 11:00 | 6 sati | 10 |   |   |
| 27. | Dužnosti i prava stečajnog upravitelja i povjerenika | Cilj radionice je upoznavanje s dužnostima i pravima stečajnog upravitelja i povjerenika te kroz primjere iz prakse obraditi dužnosti stečajnog upravitelja, uz poseban osvrt na radnopravni status osiguranika.  | Svi stečajni upravitelji | Zagreb | Travanj | 11:00 | 6 sati | 10 |   |   |
| 28. | Izrada izvješća, završnog izvješća i završnog računa | Cilj radionice je stručno osposobljavanje polaznika i stjecanje vještina izrade izvješća, završnog izvješća i završnog računa. | Svi stečajni upravitelji | Zagreb | Travanj | 11:00 | 6 sati | 10 |   |   |
| 29. | Analiza prijavljenih tražbina | Cilj radionice je usavršavanje znanja i stjecanje kompetencija za analizu tražbina prema visini i vrsti tražbina (tražbine radnika i ranijih dužnikovih radnika, izlučna prava, razlučna prava, tražbine radi kojih se vodi postupak, neosigurane tražbine i druge tražbine). | Svi stečajni upravitelji  | Zagreb | Travanj | 11:00 | 6 sati | 10 |   |   |
| 30. | Kaznena odgovornost u stečajnom postupku | Cilj radionice je upoznavanje polaznika s kaznenopravnom odgovornošću zastupnika po zakonu, stečajnog dužnika i stečajnog upravitelja, uz poseban osvrt na kazneno djelo primanje i davanje mita u stečajnom postupku.  | Svi stečajni upravitelji  | Zagreb | Svibanj | 11:00 | 6 sati | 10 |   |   |
| 31. | Završna dioba u stečajnom postupku | Cilj radionice je stručno osposobljavanje i usavršavanje polaznika kroz teorijsku i praktičnu obradu odredbi Stečajnog zakona o pretpostavkama za određivanje završne diobe, sadržaju završnog (diobnog) popisa te provođenju završne diobe. | Svi stečajni upravitelji | Split | Svibanj | 11:00 | 6 sati | 10 |   |   |
| 32. | Rokovi u stečajnom postupku | Cilj radionice je upoznavanje polaznika s rokovima u stečajnom postupku te s posljedicama propuštanja poduzimanja radnji u zadanim rokovima. | Svi stečajni upravitelji | Split | Svibanj | 11:00 | 6 sati | 10 |   |   |
| 33. | Komunikacijske vještine | Cilj radionice je osvještavanje potreba polaznika za općim i specifičnim komunikacijskim vještinama te razviti učinkovit način komuniciranja (verbalni i neverbalni) radi uspostave dobrih interpersonalnih odnosa, stjecanja povjerenja, te podrške od strane drugih polaznika u stečajnom postupku. | Svi stečajni upravitelji | Zagreb | Svibanj | 11:00 | 6 sati | 10 |   |   |
| 34. | Nagrada za rad i naknada troškova stečajnih upravitelja | Cilj radionice je usavršiti znanje polaznika o dužnostima stečajnog upravitelja, troškovima stečajnog postupka, stvarnom trošku te ostalim obvezama, o naknadi iz Fonda za pokriće troškova stečajnog postupka, određivanju nagrade za slučaj kad je stečajni postupak otvoren i zaključen odnosno kad nema imovinu, te obračunu nagrade kod prodaje imovine na kojoj postoji razlučno pravo u ovršnom i stečajnom postupku, određivanju nagrade kod naknadne diobe, određivanju nagrade kod stečajnog plana. | Svi stečajni upravitelji | Zagreb | Svibanj | 11:00 | 6 sati | 10 |   |   |
| 35. | Stečajni zakon u parničnom i ovršnom postupku | Cilj radionice je proširiti i nadograditi znanje polaznika o utjecaju stečajnog postupka na parnične i ovršne postupke pred sudovima. | Svi stečajni upravitelji  | Zagreb | Svibanj | 11:00 | 6 sati | 10 |   |   |
| 36. | Stečajni postupak-stvarno i obvezno pravo | Cilj radionice je stjecanje šireg uvida polaznika u Zakon o vlasništvu i drugim stvarnim pravima, Zakon o zemljišnim knjigama i Zakon o obveznim odnosima te kroz praktične primjere steći kompetencije za njihovu primjenu u stečajnom postupku. | Svi stečajni upravitelji  | Zagreb | Svibanj | 11:00 | 6 sati | 10 |   |   |
| 37. | Novi računovodstveni standard za stečaj HSFI 18 vremenska ograničenost poslovanja | Cilj radionice je upoznati polaznike sa novinama u Hrvatskom standardu financijskog izvještavanja HSFI-18; Vremenska ograničenost poslovanja, stupanjem na snagu i primjenom, obveznicima primjene, utjecaju na financijsko izvještavanje te zahtjevima u vezi s priznavanjem i mjerenjem imovine i obveza. | Svi stečajni upravitelji  | Zagreb | Lipanj | 11:00 | 6 sati | 10 |   |   |
| 38. | Instrumenti osiguranja naplate tražbina u predstečajnom postupku  | Cilj radionice je proširiti znanje polaznika o instrumentima osiguranja naplate tražbine u predstečajnom postupku. | Svi stečajni upravitelji | Osijek | Lipanj | 11:00 | 6 sati | 10 |   |   |
| 39. | Krizni menadžment | Cilj radionice je kroz primjere iz stečajnog postupka definirati čimbenike koji utječu na razvoj kriznih situacija te usvajanjem znanja o preventivnim rješenjima i načinima upravljanja u kriznim uvjetima ojačati kompetencije polaznika za postupanje u kriznim situacijama.  | Svi stečajni upravitelji | Osijek | Lipanj | 11:00 | 6 sati | 10 |   |   |
| 40. | Aktualnosti sudske prakse u stečajnim postupcima | Cilj radionice je kroz primjere iz prakse i odluke Visokog trgovačkog suda Republike Hrvatske upoznati polaznike s aktualnostima sudske prakse u stečajnim postupcima.  | Svi stečajni upravitelji | Zagreb | Lipanj | 11:00 | 6 sati | 10 |   |   |
| 41. | Predstečajni postupak - Utjecaj Direktive (EU) 2019/1023 o okvirima za preventivno restrukturiranje, otpust duga i zabrani te o mjerama za povećanje učinkovitosti postupaka koji se odnose na restrukturiranje, nesolventnost i otpust duga i o izmjeni Direktive (EU) 2017/1132 kroz odredbe Stečajnog zakona na prava dužnika i vjerovnika u predstečajnom postupku | Cilj radionice je stjecanje znanja o navedenoj direktivi i tome kroz koje odredbe Stečajnog zakona i na koji način se ista provodi, zatim da li su izmjene Stečajnog zakona do kojih je došlo uslijed implementacije ove direktive doprinijele bržem, učinkovitijem i transparentnijem provođenju postupka, u skladu sa zahtjevima koje direktiva ističe, a to su „poštena ravnoteža prava dužnika i vjerovnika“, te „najbolji interes vjerovnika“. | Svi stečajni upravitelji | Zagreb | Lipanj | 11:00 | 6 sati | 10 |   |   |
| 42. | Predstečajni postupak - Dužnosti povjerenika u pogledu prijavljenih tražbina | Cilj radionice je osposobljavanje za pravilan i precizan rad na prijavama tražbina i dostavljenim prilozima kojima se prijavljena tražbina dokumentira, zatim definiranje prava vjerovnika s obzirom na podatke navedene u prijavi tražbine i izrada očitovanja o prijavljenim tražbinama. | Svi stečajni upravitelji | Zagreb | Lipanj | 11:00 | 6 sati | 10 |   |   |
| 43. | Predstečajni postupak - Dužnosti povjerenika u pogledu prijavljenih tražbina | Cilj radionice je osposobljavanje za pravilan i precizan rad na prijavama tražbina i dostavljenim prilozima kojima se prijavljena tražbina dokumentira, zatim definiranje prava vjerovnika s obzirom na podatke navedene u prijavi tražbine i izrada očitovanja o prijavljenim tražbinama. | Svi stečajni upravitelji | Split | Lipanj | 11:00 | 6 sati | 10 |   |   |
| 44. | Aktualnosti sudske prakse u stečajnim postupcima | Cilj radionice je kroz primjere iz prakse i odluke Visokog trgovačkog suda Republike Hrvatske upoznati polaznike s aktualnostima sudske prakse u stečajnim postupcima.  | Svi stečajni upravitelji | Split | Lipanj | 11:00 | 6 sati | 10 |   |   |
| 45. | Predstečajni postupak - Plan restrukturiranja sadržaj i glasovanje - praktična primjena | Cilj radionice je upoznavanje sa zakonskim odredbama koje reguliraju plan restrukturiranja uz prikaz prakse glede sadržaja takvih planova, o pravilima glasovanja o planu restrukturiranja i ročištu za raspravljanje i glasovanje. | Svi stečajni upravitelji | Zagreb | Rujan | 11:00 | 6 sati | 10 |   |   |
| 46. | Komunikacijske vještine | Cilj radionice je osvještavanje potreba polaznika za općim i specifičnim komunikacijskim vještinama te razviti učinkovit način komuniciranja (verbalni i neverbalni) radi uspostave dobrih interpersonalnih odnosa, stjecanja povjerenja, te podrške od strane drugih polaznika u stečajnom postupku. | Svi stečajni upravitelji | Zagreb | Rujan | 11:00 | 6 sati | 10 |   |   |
| 47. | Upravljanje stresom  | Cilj radionice je omogućiti usvajanje znanja i vještina upravljanja stresom u obavljanju dužnosti stečajnog upravitelja. Kao rezultat treninga polaznici će naučiti koristiti tehnike prevencije stresa, tehnike kako ukloniti akumulirani stres te razumjeti učinke naučenih tehnika na psihofizičkoj osnovi. | Svi stečajni upravitelji | Zagreb | Rujan | 11:00 | 6 sati | 10 |   |   |
| 48. | Predstečajni postupak - Odbačaj i obustava predstečajnog postupka | Cilj radionice je upoznavanje sa propisanim razlozima koji dovode do odbačaja prijedloga za otvaranje predstečajnog postupka i obustavu tog postupka uz analizu svakog pojedinog razloga i primjere iz prakse, a također će se obraditi i pravne posljedice ovakvog načina okončanja postupka. | Svi stečajni upravitelji | Zagreb | Rujan | 11:00 | 6 sati | 10 |   |   |
| 49. | Pokretanje i otvaranje stečajnog postupka | Cilj radionice je stjecanje znanja o uvjetima za pokretanje i otvaranje stečajnog postupka, pravnim posljedicama otvaranja stečajnog postupka, ispunjenju pravnih poslova kao i dužnostima i ovlastima privremenog stečajnog upravitelja i stečajnog upravitelja. | Stečajni upravitelji do dvije godine na listi | Zagreb | Rujan | 11:00 | 6 sati | 10 |   |   |
| 50. | Komunikacijske vještine | Cilj radionice je osvještavanje potreba polaznika za općim i specifičnim komunikacijskim vještinama te razviti učinkovit način komuniciranja (verbalni i neverbalni) radi uspostave dobrih interpersonalnih odnosa, stjecanja povjerenja, te podrške od strane drugih polaznika u stečajnom postupku. | Svi stečajni upravitelji | Osijek | Rujan | 11:00 | 6 sati | 10 |   |   |
| 51. | Unovčenje financijske imovine | Cilj radionice je upoznavanje polaznika s vrstama i specifičnostima financijske imovine te stjecanje znanja o procjeni o vrijednosti financijske imovine i unovčenju financijske imovine u okviru postojeće makroekonomske situacije. | Svi stečajni upravitelji | Osijek | Rujan | 11:00 | 6 sati | 10 |   |   |
| 52. | Rokovi u stečajnom postupku  | Cilj radionice je upoznati sudionike s rokovima u stečajnom postupku te s posljedicama propuštanja poduzimanja radnji u zadanim rokovima. | Svi stečajni upravitelji | Zagreb | Rujan | 11:00 | 6 sati | 10 |   |   |
| 53. | Obračun troškova unovčenja | Cilj radionice je kroz primjere iz prakse ojačati kompetencije polaznika u odnosu na obračun troškova utvrđivanja predmeta razlučnoga prava i troškova njegovog unovčenja, upoznati s vrstama troškova kod utvrđivanja predmeta razlučnoga prava te kod njegovog unovčenja, načinima obračuna troškova i rokovima za predaju obračuna sudu.   | Svi stečajni upravitelji | Zagreb | Rujan | 11:00 | 6 sati | 10 |   |   |
| 54. | Stečajni postupak-stvarno i obvezno pravo | Cilj radionice je stjecanje šireg uvida polaznika u Zakon o vlasništvu i drugim stvarnim pravima, Zakon o zemljišnim knjigama i Zakon o obveznim odnosima te kroz praktične primjere steći kompetencije za njihovu primjenu u stečajnom postupku. | Svi stečajni upravitelji | Split | Listopad | 11:00 | 6 sati | 10 |   |   |
| 55. | Dokazivanje u parničnom postupku | Cilj radionice je upoznati polaznike s pravima i dužnostima stečajnog upravitelja u zastupanju dužnika u parničnom postupku, dokaznim sredstvima te izvođenjem dokaznih radnji u parničnom postupku. | Svi stečajni upravitelji | Split | Listopad | 11:00 | 6 sati | 10 |   |   |
| 56. | Unovčenje slobodne imovine stečajnog dužnika i imovine opterećene razlučnim pravom te namirenje razlučnih i stečajnih vjerovnika | Cilj radionice je usvajanje osnovnih znanja o pojmovima stečajna masa, opća i posebna imovina, unovčenju imovine na kojoj postoji razlučno pravo te upoznati se s pojmom razlučnog vjerovnika, posebnim oblicima razlučnog prava, unovčenjem nekretnina, pokretnina, zrakoplova, brodova, dionica udjela te korištenjem pokretnih stvari na kojima postoji razlučno prava. Polaznici će steći znanje o odluci o prodaji, načinu i uvjetima prodaje, prodaje imovine kao cjeline, podnošenju zahtjeva Financijskoj agenciji, prijeboju tražbina razlučnog vjerovnika, obračunu troškova, unovčenju imovine na kojoj nema razlučnog prava, odluci o unovčenju.  | Svi stečajni upravitelji | Zagreb | Listopad | 11:00 | 6 sati | 10 |   |   |
| 57. | Etika stečajnoupraviteljske dužnosti | Cilj radionice je ukazati na važnost promicanja integriteta stečajnih upravitelja te učvršćivanje svijesti o njihovoj osobnoj i profesionalnoj odgovornosti s posebnim osvrtom na okolnosti i situacije u kojima postoji mogućnost povrede načela i pravila ponašanja propisanih Etičkim kodeksom stečajnih upravitelja. | Svi stečajni upravitelji | Zagreb | Listopad | 11:00 | 6 sati | 10 |   |   |
| 58. | Priprema ispitnog i izvještajnog ročišta | Cilj radionice je stjecanje znanja i vještina u pripremi ispitnog i izvještajnog ročišta te osiguranju stečajne mase. Sustavnim pregledom aktivnosti tijekom pripreme ispitnog i izvještajnog ročišta, te osiguranja stečajne mase, kroz primjere iz prakse polaznici će proširiti znanje o poslovnoj dokumentaciji, preuzimanju imovine i poslovne dokumentacije stečajnog dužnika u posjed, obvezi davanja podataka osoba ovlaštenih za zastupanje dužnika po zakonu, te dužnosti obavješćivanja i suradnje dužnika pojedinca i radnika dužnika pravne osobe u prethodnom i stečajnom postupku. Kroz vježbe na slučajevima iz prakse polaznici će steći znanje o sastavljanju početne bilance, ispitivanju tražbina, ispunjavanju tablice prijavljenih tražbina, izlučnih i razlučnih prava, sastavljanju izvješća o gospodarskom položaju dužnika i njegovim uzrocima. | Stečajni upravitelji do dvije godine na listi | Zagreb | Listopad | 11:00 | 6 sati | 10 |   |   |
| 59. | Krizni menadžment | Cilj radionice je kroz primjere iz stečajnog postupka definirati čimbenike koji utječu na razvoj kriznih situacija te usvajanjem znanja o preventivnim rješenjima i načinima upravljanja u kriznim uvjetima ojačati kompetencije polaznika za postupanje u kriznim situacijama.  | Svi stečajni upravitelji | Zagreb | Listopad | 11:00 | 6 sati | 10 |   |   |
| 60. | Troškovi stečajnog postupka i ostale obveze stečajne mase  | Cilj radionice je proširivanje znanja o obvezama stečajnog upravitelja u postupku namirenja troškova stečajnog postupka i ostalih obveza stečajne mase, kroz analizu sudske prakse i aktualna pitanja upoznavanje s vrstama troškova u stečajnom postupku i osnovama njihovog nastanka, stvarnim troškovima i ostalim obvezama stečajne mase, redoslijedom namirenja, naknadom iz Fonda za pokriće troškova stečajnog postupka, namirenju troškova i ostalih obveza kod nedostatnosti imovine, određivanju nagrade za rad stečajnom upravitelju u slučaju kada se otvoreni stečajni postupak ne provodi, obračunu nagrade kod prodaje imovine na kojoj postoji razlučno pravo u ovršnom i stečajnom postupku, određivanju nagrade kod naknadne diobe i stečajnog plana. | Svi stečajni upravitelji | Zagreb | Listopad | 11:00 | 6 sati | 10 |   |   |
| 61. | Radno pravo i stečajni postupak | Cilj radionice je usvajanje osnovnih praktičnih znanja iz područja radnog prava: status ugovora o radu u slučaju otvaranja stečajnog postupka, primjena odredbi Zakona o radu i otkazni rokovi, zahtjev za zaštitu prava radnika, sklapanje ugovora o radu na određeno vrijeme, prava radnika na otpremninu i naknadu za neiskorišteni godišnji odmor, prava radnika prema Zakonu o osiguranju radničkih tražbina, prijava Agenciji za osiguranje radničkih tražbina i prijava na Hrvatski zavod za zapošljavanje. | Svi stečajni upravitelji | Zagreb | Listopad | 11:00 | 6 sati | 10 |   |   |
| 62. | Namirenje stečajnih i razlučnih vjerovnika | Cilj radionice je stjecanje znanja i vještina bitnih za prodaju imovine koja ulazi u stečajnu masu, djelomičnu diobu, namirenje vjerovnika i namirenje razlučnih vjerovnika, izjavu o preuzimanju i prijeboj, načinu obračuna troškova, završnu diobu i naknadnu diobu. | Stečajni upravitelji do dvije godine na listi | Zagreb | Listopad | 11:00 | 6 sati | 10 |   |   |
| 63. | Stečajni zakon u parničnom i ovršnom postupku | Cilj radionice je proširiti i nadograditi znanje sudionika o utjecaju otvaranja predstečajnog i stečajnog postupka na parnične i ovršne postupke pred sudovima. | Svi stečajni upravitelji | Zagreb | Listopad | 11:00 | 6 sati | 10 |   |   |
| 64. | Stečajni postupak - stvarno i obvezno pravo | Cilj radionice je stjecanje znanja sudionika o pravnim posljedicama otvaranja stečajnog postupka te primjeni odredbi Zakona o vlasništvu i drugim stvarnim pravima, Zakona o zemljišnim knjigama i Zakona o obveznim odnosima u stečajnom postupku. | Svi stečajni upravitelji | Zagreb | Studeni | 11:00 | 6 sati | 10 |   |   |
| 65. | Analiza prijavljenih tražbina | Cilj radionice je usavršavanje znanja i stjecanje kompetencija za analizu tražbina prema visini i vrsti tražbina (tražbine radnika i ranijih dužnikovih radnika, izlučna prava, razlučna prava, tražbine radi kojih se vodi postupak, neosigurane tražbine i druge tražbine). | Svi stečajni upravitelji | Split | Studeni | 11:00 | 6 sati | 10 |   |   |
| 66. | Izrada izvješća, završnog izvješća i završnog računa | Cilj radionice je stručno osposobljavanje polaznika i stjecanje vještina izrade izvješća, završnog izvješća i završnog računa. | Svi stečajni upravitelji | Split | Studeni | 11:00 | 6 sati | 10 |   |   |
| 67. | Dužnosti stečajnog upravitelja te rokovi predaje GFI-a i poreznih prijava kod statusnih promjena i prestanka poslovanja | Cilj radionice je upoznati sudionike o rokovima predaje Godišnjih financijskih izvještaja, poreznih prijava te ostalih financijskih podataka poreznoj upravi. | Stečajni upravitelji do dvije godine na listi | Zagreb | Studeni | 11:00 | 6 sati | 10 |   |   |
| 68. | Obveze stečajnih upravitelja po računovodstveno-poreznim propisima | Cilj radionice je usvojiti znanje o dužnostima stečajnih upravitelja sukladno porezno računovodstvenim propisima prilikom otvaranja stečajnog postupka i obvezi sređivanja knjigovodstvene dokumentacije od početka poslovne godine do dana prije otvaranja stečajnog postupka, s posebnim naglaskom na novine u HSFI 18 -Vremenska ograničenost poslovanja u odnosu na društva u stečaju i likvidaciji. | Svi stečajni upravitelji | Zagreb | Studeni | 11:00 | 6 sati | 10 |   |   |
| 69. | Dužnosti i prava stečajnog upravitelja i povjerenika | Cilj radionice je upoznavanje s dužnostima i pravima stečajnog upravitelja i povjerenika te kroz primjere iz prakse obraditi dužnosti stečajnog upravitelja, uz poseban osvrt na radnopravni status osiguranika.  | Svi stečajni upravitelji | Zagreb | Studeni | 11:00 | 6 sati | 10 |   |   |
| 70. | Namirenje tražbina iz stečajne mase i ovrha na stečajnoj masi | Cilj radionice je kroz analizu primjera iz prakse stjecanje znanja o stečajnoj masi, njezinom pravnom položaju u ovrsi, ovlastima nositelja stečajne mase, procesnim pretpostavkama, stranačkoj i parničnoj sposobnosti stečajne mase i ovrsi na stečajnoj masi | Svi stečajni upravitelji | Zagreb | Studeni | 11:00 | 6 sati | 10 |   |   |
| 71. | Obustava i zaključenje stečajnog postupka | Cilj radionice je proširiti znanje polaznika o razlozima za obustavu i uvjetima za zaključenje postupka, te kroz primjere iz prakse uputiti u pretpostavke za obustavu postupka zbog pristupanja dugu, obustavu postupka zbog toga što je dužnik postao sposoban za plaćanje, slučajeve u kojima se otvoreni stečajni postupak ne provodi, obustavu postupka zbog toga što nema prijavljenih tražbina, zaključenje postupka nakon završetka završne diobe, zaključenje postupka nakon naknadne diobe, obustavu postupka zbog nedostatnosti stečajne mase za namirenje troškova stečajnog postupka i zbog nedostatnosti mase za ispunjenje ostalih obveza stečajne mase, zaključenje nakon potvrde stečajnog plana, otvaranje i zaključenje skraćenog stečajnog postupka te obustavu skraćenog stečajnog postupka. | Stečajni upravitelji do dvije godine na listi | Zagreb | Prosinac | 11:00 | 7 sati | 11 |   |   |
| 72. | Postupanja stečajnog upravitelja kod nedostatnosti stečajne mase za namirenje troškova stečajnoga postupka i za ispunjenje ostalih obveza stečajne mase | Cilj radionice je proširiti znanje polaznika kroz analizu razlika između obustave postupka zbog nedostatnosti stečajne mase za namirenje troškova stečajnog postupka i obustave postupka zbog nedostatnosti mase za ispunjenje ostalih obveza stečajne mase, te kroz izlaganje i primjere iz prakse unaprijediti znanje o razlozima za obustavu i zaključenje stečajnog postupka zbog nedostatnosti stečajne mase za namirenje troškova stečajnog postupka i postupanju stečajnog upravitelja u tom slučaju, razlozima za obustavu i zaključenje stečajnog postupka zbog nedostatnosti stečajne mase za ispunjenje ostalih obveza stečajne mase i postupanju stečajnog upravitelja u tom slučaju, redoslijedu namirenja vjerovnika stečajne mase, zabrani ovrhe, obustavi i zaključenju postupka nakon prijave o nedostatnosti stečajne mase, obustavi postupka uz suglasnost vjerovnika na prijedlog dužnika pojedinca, te završnom računu stečajnog upravitelja nakon prestanka obavljanja dužnosti. | Stečajni upravitelji do dvije godine na listi | Zagreb | Prosinac | 11:00 | 6 sati | 10 |   |   |
| 73. | Aktualnosti sudske prakse u stečajnim postupcima | Cilj radionice je kroz primjere iz prakse i odluke Visokog trgovačkog suda Republike Hrvatske upoznati polaznike s aktualnostima sudske prakse u stečajnim postupcima.  | Svi stečajni upravitelji | Osijek | Prosinac | 11:00 | 6 sati | 10 |   |   |
| 74. | Rokovi u stečajnom postupku | Cilj radionice je upoznavanje polaznika s rokovima u stečajnom postupku te s posljedicama propuštanja poduzimanja radnji u zadanim rokovima. | Svi stečajni upravitelji | Osijek | Prosinac | 11:00 | 6 sati | 10 |   |   |
| 75. | Osiguranje stečajne mase | Cilj radionice je stjecanje znanja i vještina o osiguranju stečajne mase, sastavljanju popisa predmeta stečajne mase, popisa vjerovnika, sustavni pregled imovine i obveza, upućivanje u postupanje s računima dužnika, tvrtkom dužnika, upravljanje novcem i predmetima od važnosti te trgovačkopravnom i poreznopravnom polaganju računa.  | Stečajni upravitelji do dvije godine na listi | Zagreb | Prosinac | 11:00 | 6 sati | 10 |   |   |
| 76. | Nagrada za rad i naknada troškova stečajnih upravitelja | Cilj radionice je usavršavanje znanja polaznika o dužnostima stečajnog upravitelja, troškovima stečajnog postupka, stvarnom trošku te ostalim obvezama, o naknadi iz Fonda za pokriće troškova stečajnog postupka, određivanju nagrade za slučaj kad je stečajni postupak otvoren i zaključen odnosno kad nema imovinu, te obračunu nagrade kod prodaje imovine na kojoj postoji razlučno pravo u ovršnom i stečajnom postupku, određivanju nagrade kod naknadne diobe, određivanju nagrade kod stečajnog plana. | Svi stečajni upravitelji | Split | Prosinac | 11:00 | 6 sati | 10 |   |   |
| 77. | Dužnosti i prava stečajnog upravitelja i povjerenika | Cilj radionice je upoznavanje s dužnostima i pravima stečajnog upravitelja i povjerenika te kroz primjere iz prakse obraditi dužnosti stečajnog upravitelja, uz poseban osvrt na radnopravni status osiguranika.  | Svi stečajni upravitelji | Split | Prosinac | 11:00 | 6 sati | 10 |   |   |

|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE I DIGITALNE TRANSFORMACIJE** |

KLASA: 133-04/24-07/45

URBROJ: 514-03-03-01/01-24-04

Zagreb, 22. studenog 2024.

 Ministarstvo pravosuđa, uprave i digitalne transformacije na temelju članka 35. stavka 2. Pravilnika o polaganju stručnog ispita, obuci i stručnom usavršavanju stečajnih upravitelja („Narodne novine“, broj 51/22) objavljuje

**POZIV**

**za prijavu za osmišljavanje i održavanje stručnih radionica za stručno usavršavanje stečajnih upravitelja u 2025.**

 Stručno usavršavanje stečajnih upravitelja provodi se kao organizirana i kontinuirana edukacija radi upotpunjavanja i usavršavanja stečenih znanja za obavljanje dužnosti stečajnih upravitelja, a sastoji se od sudjelovanja u stručnim radionicama koje organizira i provodi Ministarstvo pravosuđa, uprave i digitalne transformacije (u daljnjem tekstu: Ministarstvo).

 **Program stručnog usavršavanja**

 Program stručnog usavršavanja Ministarstvo donosi nakon utvrđivanja postojećih i budućih potreba stečajnih upravitelja za stručnim usavršavanjem te nakon određivanja područja u kojima stečajni upravitelji trebaju dopuniti, nadograditi ili poboljšati svoja znanja i vještine.

 U godišnjem programu stručnog usavršavanja koji se objavljuje mrežnim stranicama Ministarstva za svaku stručnu radionicu utvrđuje se:

– tema stručne radionice

– ciljevi stručnog usavršavanja koje treba postići stručnom radionicom

– ciljana skupina stečajnih upravitelja za stručnu radionicu

– mjesto i datum održavanja stručne radionice

– namjeravano trajanje stručne radionice i okvirni broj polaznika

– druge važne informacije.

 Utvrđeni godišnji program stručnog usavršavanja može se mijenjati i dopunjavati zbog naknadne nemogućnosti održavanja stručnih radionica, naknadno utvrđene potrebe za uvrštavanjem drugih tema stručnih radionica ili iz drugih opravdanih razloga.

 **Poziv i prijave za osmišljavanje i održavanje stručnih radionica**

 Ministarstvo na svojoj mrežnoj stranici objavljuje poziv zainteresiranim voditeljima stručnih radionica za prijavu za osmišljavanje te održavanje stručnih radionica predviđenih godišnjim programom stručnog usavršavanja za sljedeću kalendarsku godinu.

 Zainteresirani voditelji stručnih radionica prijavljuju se za osmišljavanje i održavanje stručnih radionica podnošenjem prijave Ministarstvu u roku od **30 dana od objave poziva na obrascu koji se uz poziv objavljuje na mrežnoj stranici Ministarstva.**

 Podnositelj prijave za voditelja stručne radionice dužan je uz prijavu za osmišljavanje i održavanje stručne radionice:

* dostaviti životopis
* predložiti koncept stručne radionice i odrediti koji će sadržaj biti obuhvaćen stručnom radionicom
* objasniti koje će se metode stručnog usavršavanja primijeniti kako bi se najbolje postigli ciljevi stručnog usavršavanja
* navesti koji će materijali biti pripremljeni za stručnu radionicu
* navesti koji su resursi potrebni za održavanje stručne radionice (npr. računala, projektor, ploča, itd.).

 **Osmišljavanje stručnih radionica i metode stručnog usavršavanja**

 Ovisno o ciljevima stručnog usavršavanja, voditelji mogu razmotriti osmišljavanje stručnih radionica koje se temelje na sjecanju novih znanja, razmjeni znanja i iskustava između polaznika, stjecanju novih i konkretnih iskustava, promatranju i promišljanju o novim znanjima i vještinama koje prenose voditelji stručnih radionica, testiranju postojećeg znanja u novim situacijama i drugim prikladnim konceptima stručnog usavršavanja.

 U osmišljavanju stručnih radionica voditelji radi ispunjenja cilja stručne radionice i stručnog usavršavanja mogu primijeniti sljedeće metode: praktične primjere, grupni rad, debate, vježbe igranja uloga, rješavanje problema i studije slučaja, predavanja i prezentacije.

 **Ocjenjivanje prijava**

 Nakon proteka roka za prijavu radionica Ministarstvo ocjenjuje zaprimljene prijave za osmišljavanje i održavanje stručnih radionica te provjerava ispunjavaju li minimalne uvjete propisane ovim Pravilnikom.

 Prilikom ocjenjivanja prijava za osmišljavanje i održavanje stručnih radionica razmatra se odgovara li predloženi koncept i sadržaj stručne radionice u dovoljnoj mjeri temi stručne radionice, jesu li predložene metode stručnog usavršavanja prikladne za postizanje posebnih ciljeva stručnog usavršavanja za tu stručnu radionicu, hoće li predloženi materijali za stručnu radionicu biti dostatni s obzirom na predložene metode stručnog usavršavanja i ciljeve stručnog usavršavanja te hoće li voditelji stručnih radionica ili Ministarstvo moći osigurati potrebne resurse navedene u prijavi za organizaciju predmetne stručne radionice.

 Ministarstvo obavještava podnositelje prijava čije su prijave prihvaćene najkasnije 30 dana prije očekivanog datuma stručne radionice za koju su se prijavili.

 Obavijest podnositeljima čije prijave nisu prihvaćene sadržava razloge zbog kojih prijava nije prihvaćena.

 Nakon odabira voditelja stručnih radionica Ministarstvo unosi imena voditelja stručnih radionica u godišnji program stručnog usavršavanja te ih objavljuje na svojim mrežnim stranicama, a o odabiru voditelja stručne radionice donosi odluku.

 **Voditelji stručnih radionica**

 Ministarstvo za voditelje stručnih radionica odabire osobe koje su najprikladnije za osmišljavanje i vođenje stručnih radionica, a prvenstveno se biraju iz reda sudaca, stečajnih upravitelja s dugogodišnjim iskustvom, članova Ispitnog povjerenstva, sveučilišnih profesora, odvjetnika, ovlaštenih revizora, poslovnih konzultanata i drugih uvaženih stručnjaka.

 Ovisno o prirodi stručnog usavršavanja i temi, stručnu radionicu može osmisliti i održati samo jedan voditelj stručne radionice, dva ili više voditelja stručnih radionica.

 Voditelji stručnih radionica dužni su, u mjeri prikladnoj za određenu radionicu, osigurati aktivnost polaznika tijekom trajanja stručne radionice, motivirati polaznike na korištenje prethodnih znanja i vještina za razumijevanje i primjenjivanje novih znanja i vještina, potaknuti polaznike u promišljanju i preispitivanju svojeg postojećeg znanja, potaknuti polaznike da postojeća znanja i vještine primijene u novom kontekstu te osigurati da polaznici steknu uvid u različite perspektive o temama relevantnima za stručnu radionicu.

DRŽAVNI TAJNIK

Ivan Crnčec

[**Obrazac prij****ave za osmišljavanje i održavanje stručnih radionica u 2025.​**](https://mpudt.gov.hr/UserDocsImages/dokumenti/ISTAKNUTO/Ste%C4%8Dajni%20upravitelji/Obrazac%20prijave%20za%20voditelje%20strucnih%20radionica%20u%202025.xlsx)